Snorkery | Health24
Posted by: Sonja | 2009-10-10
Ek is 38 en baie selfbewus, my huismense kla dat hul nie saans kan slaap oor my hewige gesnorkery! Waar kan ek van daardie kussings bekom wat help, of is daar fout met my. Dit maak nie saak in watter posisie ek slaap nie, op my sye, op my rug, ek snork soms myself wakker, ek staan soggens moeg op!
CyberDoc Hallo SonjaDit is 'n erger probleem as net jou huismense wakker hou! Mense wat snork het baie keer slaap apnee ook, maw hulle hou vir kort rukkies op asemhaal, en dit is baie sleg vir jou - dit verhoog jou kanse op beroerte en hartaanvalle. Sien asb 'n oor neus en keel arts - hulle kan dit baie keer verbeter met 'n klein operasietjie want dit word gewoonlik veroorsaak deur 'n pap sagte verhemelte wat jou lugweg versper as jy lê. Allergiee speel ook 'n rol want mens snork meer as jou neus toe is en jy deur jou mond asemhaal. Die kussings en sproeie en goed help nie altyd nie, basies posisioneer dit jou nek net so dat jou lugweg oper is. Mens kan 'n toestel gebruik wat soos 'n masker oor jou gesig pas en positiewe druk gee as jy asemhaal (CPAP) as jy regtig erge slaap apnee kry.Dr Bets